Main ContentPlaceholder

Ulkomaat

Iranin johto varoittaa mielenosoittajia levottomuuksien seurauksista – ainakin 200 ihmistä pidätettiin, sosiaalisen median käyttöä rajoitetaan

Presidentin mukaan ihmisillä on oikeus osoittaa mieltään ja arvostella hallitusta, mutta protestien ei pitäisi johtaa väkivaltaan tai julkisen omaisuuden vahingoittamiseen.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Ihmiset osoittivat mieltään Teheranin yliopiston lähistöllä lauantaina.­

Mielenosoitukset Iranissa ovat jatkuneet sunnuntaina jo neljättä päivää. Lauantaina protestit johtivat mielenosoittajien ja maan turvallisuusjoukkojen yhteenottoihin, joissa kuoli kaksi mielenosoittajaa. Pääkaupunki Teheranin paikallishallinnosta kerrottiin uutistoimisto Ilnalle, että lauantai-illan mielenosoitusten jälkeen pidätettiin yli 200 ihmistä, kertoo uutistoimisto Reuters. Osan heistä kerrottiin päässeen jo vapaaksi.